Renaults billige el-Twingo går i produktion i 2026

Den kommende elektriske Renault Twingo skal bygges på selskabets fabrik i Slovenien og produktionen er sat til at starte i 2026. Det skriver Automotive News. Den lille bil skal sælges for under 20.000 euro – 150.000 kroner – har Renault-bossen Luca de Meo tidligere lovet.

Prototypen blev afsløret i november sidste år. Her fortalte de Meo, at bilen skulle udvikles på bare to år, for at kunne konkurrere mod de kinesiske mærker. Her blev det også oplyst – uden at give yderligere detaljer – at bilen ville have månedlige omkostninger på mindre end 100 euro.

De Meo oplyste også, at målet var et rekordlavt energiforbrug på bare 10 kilowatt-timer pr 100 kilometer. Lykkes det, vil det være markant bedre end eksisterede små elbiler, der typisk bruger 13-15 kWh/100km.

Konceptudgaven af Renault Twingo E-Tech, der blev vist frem i november.

Lige som den kommende Renault 5 E-Tech vil Twingo være baseret på en udgave af AmpR Small-platformen. Faktisk vil de to modeller have omkring 70 procents produktionsmæssige fællestræk, for at kunne holde priserne nede.

Den store strukturelle lighed mellem bilerne betyde også, at de kan samles hurtigt. Renaults CTO, Gilles Le Borgne, har oplyst, at Twingo skal kunne bygges på ”godt under” ti timer. Til sammenligning tager det 14 timer at bygge en sammenlignening størrelse Clio med forbrændingsmotor. Den bygges i øvrigt på samme fabrik i Slovenien.

Læs mere: Renault 5 kan bygges på 10 timer.

Ud over de kinesiske biler, kommer den nye Twingo kommer til at konkurrere mod andre kommende 20.000 kroners europæiske elbiler. Heriblandt Citroen ë-C3, der snart kommer i en billigere udgave med mindre batteri, samt Volkswagen ID.1.

Renaults billige el-Twingo går i produktion i 2026